Jackson Pollock
Channel: L'Office du Jèrriais
Date: 2017-01-13

Jackson Pollock

D'la peintuthe en pliuque, êloqu'tée en clius,
tchi clyînn'te en bêlong, en brun, nièr et bliu;
des gouélhos tchi d'gouttent, brâleurs en bêclian,
dans ches carres tchi cliutent et ches corles sus l'cant;
des clyippes et des vars tchi pilvâquent des loques,
pitchis à la gliaine, i' moulinnent et droquent:
les couleurs en châquent et tchaquenardent les cos
d'la main du griyeux, l'chein tchi juque san p'lo.

Geraint Jennings
À l'exhibition "Abstract Expressionism" à l'Académie Rouoyale, Londres, Dézembre 2016